**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov (ďalej len „**memorandum**“)

medzi nasledovnými stranami:

**Úrad podpredsedu vlády Slovenskej republiky pre investície a informatizáciu**

Sídlo: ..................................................................

Zastúpený: ..................................................................

IČO: ..................................................................

(ďalej ako „**ÚOŠS**“ alebo „**Spolupracujúci subjekt**“)

**a**

**Mesto / Obec ......................**

Sídlo: ..................................................................

Zastúpené: ..................................................................

IČO: ..................................................................

(ďalej ako „**Mesto / Obec**“ alebo „Žiadateľ“/„**Prijímateľ**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Úrad podpredsedu vlády Slovenskej republiky pre investície a informatizáciu ako ústredný orgán štátnej správy na základe § 34a zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon č. 575/2001 Z. z.“) (ďalej len zákon č. 575/2001 Z. z.) zodpovedá v Slovenskej republike za koordináciu prípravy politík regionálneho rozvoja. V súlade s uznesením vlády SR č. 580/2018 k návrhu problematiky transformácie regiónu Horná Nitra v súvislosti s návrhom všeobecného hospodárskeho záujmu na zabezpečenie bezpečnosti dodávok elektriny (v rámci toho zapojenie do pilotného projektu Platformy Európskej únie pre uhoľné regióny) a v súlade s uznesením vlády SR č. 336/2019 k Akčnému plánu transformácie uhoľného regiónu Horná Nitra je ako ÚOŠS spoluzodpovedný za realizáciu opatrení vyplývajúcich z Akčného plánu transformácie uhoľného regiónu Horná Nitra ako aj podporu inovatívnych projektov v regióne Hornej Nitry.

Na základe tohto memoranda sa strany memoranda dohodli, že mesto / obec v súvislosti s kľúčovými úlohami vyplývajúcimi z Akčného plánu transformácie uhoľného regiónu Horná Nitra vo vzťahu k územiu okresu Prievidza bude pre projektové účely v rámci dopytovo-orientovanej výzvy z operačného programu Efektívna verejná správa pre miestnu územnú samosprávu realizovať projekt podľa článku 1 ods. 1 memoranda ako prijímateľ nenávratného finančného príspevku.

Účelom spolupráce pri realizovaní projektu je efektívna koordinácia a implementácia rozvojových iniciatív na území oprávneného okresu Prievidza, kde medzi Prijímateľom a Spolupracujúcim subjektom bude dochádzať k rozdeleniu úloh a zodpovedností za návrhy riešenia a plnenia jednotlivých stratégií, koncepcií ako aj tvorby projektov v súvislosti s napĺňaním jednotlivých akčných plánov a rozvojových iniciatív z úrovne miestnej územnej samosprávy. Mesto / Obec ............ bude realizovať Projekt podľa článku 1 ods. 1 memoranda v nadväznosti na kompetenčný rámec miestnej územnej samosprávy vymedzený zákonom Slovenskej národnej rady č. 369/1990 Zb. [o obecnom zriadení](https://www.slov-lex.sk/vyhladavanie-pravnych-predpisov?p_p_id=enactmentSearch_WAR_portletsez&p_p_lifecycle=1&p_p_state=normal&p_p_mode=view&p_p_col_id=column-2&p_p_col_count=1&_enactmentSearch_WAR_portletsez_zodpovedajucaUcinnost=01.10.2019&_enactmentSearch_WAR_portletsez_iri=%2FSK%2FZZ%2F1990%2F369%2F20190201) v znení neskorších predpisov a zákonom č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov ako aj v súlade so špecifickými prioritami rozvoja okresu Prievidza podľa vyššie zadefinovaných uznesení vlády SR.

Spolupracujúci subjekt v zmysle § 38 ods. 2 a 3 zákona č. 575/2001 Z. z. spolupracuje s orgánmi verejnej moci a verejnými inštitúciami, využíva ich podnety a skúsenosti a zapája ich do práce na riešení otázok koncepčnej povahy.

Strany memoranda sa dohodli na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na realizácii aktivít Projektu gestorovaného Prijímateľom.

**Článok 1**

**Základné ustanovenia**

1. Prijímateľ bude realizovať v nadväznosti na uzavretú zmluvu o poskytnutí nenávratného finančného príspevku (ďalej ako „**NFP“**) a v súlade s podmienkami výzvy s názvom „Podpora koordinačných a implementačných kapacít regionálneho rozvoja v úrovni miestnej územnej samosprávy“ (ďalej ako „**výzvy**“), nasledovný Projekt :

operačný program: Efektívna verejná správa

spolufinancovaný fondom: Európsky sociálny fond

prioritná os: Prioritná os 1 – Posilnené inštitucionálne kapacity a efektívna VS

špecifický cieľ: Špecifický cieľ 1.1: Skvalitnené systémy a optimalizované procesy VS

poskytovateľ NFP: Ministerstvo vnútra SR (ďalej len „poskytovateľ“)

účel Projektu: podpora činnosti implementačnej jednotky s kapacitami realizujúcimi a koordinujúcimi implementáciu rozvojových iniciatív Európskej komisie alebo špecifických priorít rozvoja územia na úrovni SR

na dosiahnutie cieľa Projektu: cieľom Projektu je zrealizovanie hlavných aktivít Projektu z vecného a časového hľadiska ako aj z hľadiska ostatných podmienok v súlade s rozhodnutím o schválení žiadosti o NFP, zmluvou o poskytnutí NFP a v tej súvislosti aj splnenie merateľných ukazovateľov Projektu definovaných v prílohe č. 2 Predmet podpory zmluvy o poskytnutí NFP (ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti riadenia, koordinácie a dohľadu nad využívaním finančných prostriedkov z fondov Európskej únie ako aj vykonáva koordináciu prípravy politík regionálneho rozvoja na základe zákona č. 575/2001Z. z., v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre zabezpečenie riadnej realizácie Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. V nadväznosti na úlohy nositeľov verejnej moci a dotknutých subjektov v rámci Akčného plánu transformácie uhoľného regiónu Horná Nitra (schválený uznesením vlády SR č. 336/2019) sa strany memoranda uzniesli, že v súlade s podmienkami výzvy sa Prijímateľ zaväzuje v rámci Projektu naplniť jeho nasledujúce kľúčové aspekty realizácie:
3. Prijímateľ za účelom rozvíjania medzi-obecnej spolupráce a naplnenia cieľa Projektu vytvorí formálne partnerstvo pre spoločnú realizáciu aktivít Projektu s najmenej jednou a najviac troma miestnymi samosprávami ako oprávnenými subjektmi pre partnerstvo vo výzve v okrese Prievidza:

• mesto / obec,

• mesto / obec,

• mesto / obec,

(ďalej len „formálni partneri“).

1. Prijímateľ a formálni partneri Projektu realizujú v rámci oprávnených Projektových aktivít činnosti tak, aby sa naplnili nasledujúce ciele:

* zabezpečiť prípravu alebo aktualizáciu stratégií, koncepcií, zámerov projektov a projektov ako východísk pre účinné napĺňanie politík súdržnosti v programovom období 2021 – 2027 v rámci okresu Prievidza,
* v koordinácii so Spolupracujúcim subjektom účinne zabezpečovať implementáciu rozvojových iniciatív Európskej komisie alebo špecifických priorít rozvoja na úrovni SR (podľa platného akčného plánu) súvisiacich s transformáciou uhoľného regiónu Horná Nitra,
* zabezpečiť rozvíjanie medziobecnej spolupráce v rámci originálnych kompetencií a preneseného výkonu štátnej správy medzi miestnou územnou samosprávou v okrese Prievidza.

1. Formálni partneri Projektu poskytnú Prijímateľovi potrebnú súčinnosť v zmysle článku 3 ods. 1 memoranda. Práva a povinnosti formálnych partnerov Projektu si Prijímateľ dohodne s formálnymi partnermi v samostatných zmluvách o partnerstve.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, na dosiahnutí jeho účelu a cieľa Projektu, ako je to určené vo výzve a v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. vytvorenie pracovných pozícií zameraných na manažérske činnosti v oblasti regionálneho rozvoja za účelom implementácie rozvojových iniciatív Európskej komisie alebo špecifických priorít rozvoja regiónu na úrovni SR,
4. rozpracovanie navrhovaných zámerov vyplývajúcich z rozvojových iniciatív Európskej komisie alebo špecifických priorít rozvoja na úrovni SR do konkrétnych opatrení a projektov,
5. implementácia navrhovaných zmien a projektov,
6. príprava nových projektov.

**Článok 3**

**Práva a povinnosti strán memoranda**

1. Prijímateľ spoločne s formálnymi partnermi plnia najmä všetky povinnosti vyplývajúce pre nich z rozhodnutia o schválení žiadosti o NFP za účelom riadnej realizácie aktivít Projektu a dosiahnutia cieľa Projektu. Prijímateľ spoločne s formálnymi partnermi vo vzťahu k tomuto memorandu vykonávajú najmä:
   1. realizáciu opatrení vedúcich k naplneniu iniciatív  Európskej komisie (uhoľné regióny) alebo špecifických rozvojových priorít územia v menej rozvinutých regiónoch SR (napr. akčné plány);
   2. realizáciu a podporu rozvojovej investičnej činnosti na úrovni oprávneného územia okresu s účelom vytvoriť v rámci politiky súdržnosti v období 2021 – 2027 zodpovedajúce strategické a koncepčné rámce územia okresu Prievidza;
   3. realizáciu opatrení smerujúcich k optimalizácii verejných politík v oblastiach úsekov výkonu originálnych alebo prenesených kompetencií miestnej územnej samosprávy a s dôrazom na podporu medzi-obecnej spolupráce;

Prijímateľ spoločne s formálnymi partnermi v rámci kľúčových oblastí vykonávajú predovšetkým niektoré z nasledujúcich činností:

* + rozpracovanie navrhovaných projektových zámerov vyplývajúcich z rozvojových iniciatív Európskej komisie alebo špecifických priorít rozvoja územia okresu Prievidza;
  + tvorbu a aktualizáciu strategických a koncepčných dokumentov, ktoré sa týkajú územia okresu Prievidza (primárne programov rozvoja miest, obcí a vyššieho územného celku);
  + navrhovanie a rozpracovanie projektových zámerov a projektov v súlade s územne platnými programami hospodárskeho a  sociálneho rozvoja miest a obcí, ostatnými strategickými a koncepčnými dokumentmi územia, akčnými plánmi v nadväznosti na intervenčné rámce štrukturálnych a investičných fondov EÚ programového obdobia 2014 – 2020 ako aj pripravovaného obdobia 2021 – 2027;
  + dohliadanie na správnu a včasnú implementáciu projektov a ich zmien;
  + komunikácia s donormi a potenciálnymi partnermi, príprava nových projektov a podpora pri implementácii existujúcich projektov;
  + v rámci realizácie opatrení smerujúcich k optimalizácii verejných politík vykonávajú najmä:
* opatrenia zamerané na tvorbu analýz a vstupov do reformných politík,
* analýzu súčasného stavu verejnej správy na získanie východiskových informácií pre ďalšie reformné politiky,
* monitorovanie a hodnotenie efektivity procesov, systémov, programov a politík,
* hodnotenie dopadov politík a legislatívy vrátane vykonávacích aktov v úrovni miestnej územnej samosprávy ako aj ich zmien,
* ďalšie aktivity/činnosti potrebné pre riadnu realizáciu Projektu.

1. V nadväznosti na povinnosti Prijímateľa vyplývajúce z ods. 1 tohto článku sa Spolupracujúci subjekt zaväzuje aktívne spolupracovať s Prijímateľom najmä pri:
   1. zabezpečení celkovej koordinácie a realizácie Projektu v zmysle plnení opatrení Akčného plánu transformácie uhoľného regiónu Horná Nitra,
   2. koordinovaní implementácie rozvojových iniciatív EK alebo špecifických priorít rozvoja na úrovni SR,
   3. pripomienkovaní návrhov jednotlivých stratégií, koncepcií a tvorby projektov v nadväznosti na ciele politík súdržnosti v programovom období 2021 – 2027 v rámci okresu Prievidza,
   4. ďalších aktivitách a činnostiach potrebných pre riadnu realizáciu projektu.
2. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude Prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky Prijímateľa (v zmysle článku 4 ods. 2 sa za písomnú formu považuje aj e-mail) adresovanej Spolupracujúcemu subjektu. Spolupracujúci subjekt poskytne potrebnú súčinnosť, ktorá bude z jeho strany možná.
3. V prípade, ak činnosť Spolupracujúceho subjektu podľa tohto memoranda bude predstavovať aj inú činnosť ako je uvedená v bode 2 tohto článku, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
4. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 4 tohto memoranda, si strany memoranda určili kontaktné osoby na operatívnu komunikáciu, ktorými sú:

za Prijímateľa: meno a priezvisko: ...................................

pracovné zaradenie: ...................................

telefón: ...................................

e-mail: ...................................

za Spolupracujúci subjekt: meno a priezvisko: ...................................

pracovné zaradenie: ...................................

telefón: ...................................

e-mail: ...................................

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade, ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že poskytovateľ uvedený v článku 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky poskytovateľa . Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak poskytovateľ písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je poskytovateľ uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum nadobúda platnosť dňom jeho podpisu oboma stranami memoranda.
2. Toto memorandum sa uzatvára na dobu určitú, do ukončenia trvania zmluvy o poskytnutí NFP, predmetom ktorého je realizácia Projektu.
3. Strany memoranda môžu ukončiť toto memorandum na základe písomnej dohody o skončení memoranda ku dňu uvedenému v tejto dohode alebo písomnou výpoveďou bez uvedenia dôvodu s tým, že výpovedná lehota je jeden mesiac a začína plynúť prvým dňom mesiaca nasledujúceho po doručení výpovede druhej strane memoranda.
4. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
5. Toto memorandum je možné meniť a dopĺňať na základe vzostupne číslovaných dodatkov v písomnej forme a na základe súhlasu oboch strán memoranda. Realizácia článku 4 ods. 3 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
6. Toto memorandum je vyhotovené v dvoch (4) rovnopisoch s platnosťou originálu, pričom strany memoranda dostanú každá po dvoch (2) vyhotoveniach.

**Podpisy strán memoranda:**

V Bratislave, dňa .......................... V .................., dňa ..........................

Za Spolupracujúci subjekt: Za prijímateľa:

................................................... ......................................................